**Ministru kabineta noteikumu projekta**

**„Paralēlo aizdevumu saimnieciskās darbības veicēju konkurētspējas uzlabošanas noteikumi” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Paralēlo aizdevumu saimnieciskās darbības veicēju konkurētspējas uzlabošanas noteikumi” (turpmāk – noteikumu projekts) izstrādāts saskaņā ar Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma 20.panta 14.punktu un Attīstības finanšu institūcijas likuma 12.panta ceturto daļu.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | **Noteikumu projekts nosaka atbalsta mezanīna aizdevumu (turpmāk – paralēlais aizdevums)** veidā piešķiršanas nosacījumuskomersantiem un lauksaimniecības pakalpojumu kooperatīvajām sabiedrībām (turpmāk – saimnieciskās darbības veicēji) dzīvotspējīgu investīciju projektu realizēšanai ar mērķi veicināt to attīstību un konkurētspēju.**Paralēlo aizdevumu īstenošanas nepieciešamību pamato Ekonomikas ministrijas** (turpmāk – EM) **izstrādātā tirgus nepilnību analīze finanšu pieejamības jomā**, kas prezentēta 2015.gada 30.aprīļa 2014.-2020.gada plānošanas perioda Eiropas Savienības struktūrfondu un Kohēzijas fonda Uzraudzības komitejas sēdē (protokola Nr. P-2015/UK/1 6.punkts) (turpmāk – tirgus nepilnību analīze). **Paralēlo aizdevumu pieejamība nodrošinās iespējas saņemt finansējumu tiem saimnieciskās darbības veicējiem, kuriem komercbanku kreditēšanas politikai neatbilstošu finanšu rādītāju** (tā piemēram, uzņemto saistību pret neto ieņēmumiem attiecības, nepietiekama pašu kapitāla, nodrošinājuma) **dēļ nav iespējams saņemt finansējumu no komercbankām nepieciešamajā apmērā dzīvotspējīgu investīciju projektu realizēšanai.**Norādāms, ka arī 2007.-2013.gada plānošanas periodā tika izstrādāta un 2011.gadā uzsākta mezanīna aizdevumu programmas īstenošana 2.2.1.4.2.apakšaktiviātes “Mezanīna aizdevumi un nodrošinājuma garantijas saimnieciskās darbības veicēju konkurētspējas uzlabošanai” ietvaros. Aizdevumu programma līdzšinēji ir aktīva, un aizdevumi saimnieciskās darbības veicējiem mezanīna aizdevumu instrumenta ietvaros tiks piešķirti līdz 2016.gada 29.februārim. Lai nodrošinātu paralēlo aizdevumu pieejamības saimnieciskās darbības veicējiem nepārtrauktību, ir būtiska šī noteikumu projekta savlaicīga apstiprināšana Ministru kabinetā.Noteikumu projektā paredzētā **paralēlo aizdevumu programma tiks īstenota un finansēta darbības programmas “Izaugsme un nodarbinātība” 3.1.1.specifiskā atbalsta mērķa “Sekmēt MVK izveidi un attīstību, īpaši apstrādes rūpniecībā un RIS3 prioritārajās nozarēs”** (turpmāk – 3.1.1. SAM) **ietvaros. Paralēlo aizdevumu programmas finansēšanai ir paredzēts novirzīt kopējo publisko finansējums 30 000 000 *euro***,un to veido šādi finanšu resursi:1. Eiropas Reģionālās attīstības fonda finansējums 5 000 000 *euro*;
2. Akciju sabiedrības “Attīstības finanšu institūcija Altum” (turpmāk - sabiedrība Altum) finansējums 22 000 000 *euro*. Minēto finansējumu sabiedrība Altum paredz aizņemties no valsts resursiem atbilstoši normatīvajiem aktiem par valsts aizdevumu izsniegšanas un apkalpošanas kārtību;
3. 2007.-2013.gada plānošanas perioda darbības programmas “Uzņēmējdarbība un inovācijas” papildinājuma 2.2.1.4.1.apakšaktivitātē “Atbalsts aizdevumu veidā komersantu konkurētspējas uzlabošanai” gūtā atmaksu publiskā finansējuma daļa 3 000 000 *euro*.

Noteikumu projektā paredzētais **publiskais finansējums (30 000 000 *euro*) pārsniedz tirgus nepilnību analīzē finanšu pieejamības jomā paralēlo aizdevumu instrumentam paredzētā finansējuma apmēru par 15 000 000 *euro*, ko pamato:**1. Sabiedrības Altum prognozētais izsniegto paralēlo aizdevumu apmērs gadā 6 000 000 *euro* un attiecīgi nepieciešamība nodrošināt pietiekošu finansējumu aizdevuma instrumenta īstenošanai līdz 2014-2020.gada plānošanas perioda beigām (2021.gada 30.jūnijam);
2. Tirgus nepilnību analīzē finanšu pieejamības jomā noteiktais tirgus nepilnības apmērs komercbanku finansējuma pieejamībā (381 000 000 - 698 000 000 *euro*).

Padomes 2006.gada 11.jūlija Regulas (EK) Nr.1083/2006 ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un atceļ Regulu (EK) Nr.1260/1999 (turpmāk – Komisijas regula Nr.1083/2006) (Eiropas Savienības Oficiālais Vēstnesis, 2006.gada 31.jūlijs, Nr. L 210) 78.panta 7.punkts nosaka, ka 2007.-2013.gada plānošanas periodā finanšu instrumentos atmaksātais publiskais finansējums, kas šī noteikuma ietvarā paralēlo aizdevumu finansēšanai ir noteikts 3 000 000 *euro* apmērā, var atkārtoti tikt izmantots finanšu instrumentu īstenošanai mikro, mazu un vidēju saimnieciskās darbības veicēju finansēšanai. 2014.-2020.gada plānošanas perioda finanšu instrumenti, tajā skaitā paralēlo aizdevumu instruments, tiek īstenoti darbības programmas “Izaugsme un nodarbinātība” 3.tematiskā mērķa “Uzlabot mazo un vidējo komersantu konkurētspēju” ietvarā, un Eiropas Parlamenta un Padomes 2013.gada 17.decembra Regulas (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 (turpmāk – Komisijas regula Nr.1303/2013) (Eiropas Savienības Oficiālais Vēstnesis, 2013.gada 20.decembris, Nr. L 347) 9.pants paredz, ka Eiropas Reģionālās attīstības fonda finansējumu var izmantot tikai noteiktu tematisku mērķu atbalstam. Noteikumu projekta ietvarā paralēlie aizdevumi tiek piešķirti mikro, mazajiem, vidējiem un lielajiem saimnieciskās darbības veicējiem. Vienlaikus, ņemot vērā augstāk minētajos Eiropas Savienības tiesību aktos noteiktos ierobežojumus, noteikumu projekts ierobežo Eiropas Reģionālās attīstības fonda finansējuma (5 000 000 *euro*) un 2007.-2013.gada plānošanas perioda 2.2.1.4.1.apakšaktivitātē “Atbalsts aizdevumu veidā komersantu konkurētspējas uzlabošanai” gūto atmaksu publiskās finansējuma daļas (3 000 000 *euro*) izmantošanu lielo saimnieciskās darbības veicēju finansēšanai. **Paralēlie aizdevumi lielajiem saimnieciskās darbības veicējiem tiks finansēti no valsts aizdevuma**, **kur daļu no sagaidāmajiem zaudējumiem plānots segt Eiropas Stratēģiskā investīciju fonda** (turpmāk – ESIF) **ietvaros**. Paralēlie aizdevumi lielajiem saimnieciskās darbības veicējiem būs pieejami pēc tam, kad sabiedrībai Altum paralēlo aizdevumu instrumenta finansēšanai tiks piešķirts valsts aizdevums un noslēgts līgums ar Eiropas Investīciju fondu par garantiju, kas segtu daļu no sagaidāmajiem zaudējumiem, saņemšanu. Noteikumu projekts nosaka, ka **paralēlais aizdevums ir subordinēts ilgtermiņa investīciju aizdevums ar paaugstinātu kredīta risku, un tas saimnieciskās darbības veicējam var tikt piešķirts vienīgi kopā ar kredītiestādes vai tās meitas sabiedrības finansējumu** (ilgtermiņa kredītu vai finanšu līzingu). Ņemot vērā aizdevuma instrumenta specifiku, kas paredz augstus darījumu riskus, kā arī citu valstu labo praksi mezanīna aizdevumu instrumenta īstenošanā, **noteikumu projekts nosaka darījumu riskiem atbilstošu cenošanas politiku, aizdevuma gada procentu likmei paredzot riska piecenojumu 1 % līdz 5 % robežās**, tādejādi paralēlā aizdevuma gada kopējai procentu likmei pārsniedzot kredītiestādes vai tās meitas sabiedrības piešķirtā ilgtermiņa kredīta vai finanšu līzinga gada kopējo procentu likmi.Paralēlais aizdevums saimnieciskās darbības veicējiem tiks sniegts kā reģionālais ieguldījuma atbalsts saskaņā ar Komisijas 2014.gada 17.jūnija Regulas (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (vispārējā grupu atbrīvojuma regula) (turpmāk – Komisijas regula Nr.651/2014) (Eiropas Savienības Oficiālais Vēstnesis, 2014.gada 26.jūnijs, L 187) 14.pantu. Paralēlais aizdevums var tikt izmantots, lai finansētu sākotnējās investīcijas vai sākotnējas investīcijas jaunā ekonomiskā aktivitātē vienlaikus ievērojot, ka ieguldījumiem jābūt veiktiem Latvijas Republikas teritorijā. Ievērojot attiecīgās noteikumu projektu normas, paralēlo aizdevumu iespējams izmantot tā arī, lai finansētu tādus ieguldījumu projektus, kas paredz būtiskas pārmaiņas ražošanas procesā un esošās uzņēmējdarbības vietas darbības dažādošanu.Noteikumu projekts paredz, ka **paralēlā aizdevuma apmērs ir vismaz 50 000 *euro*, un tas nepārsniedz 5 000 000 *euro***. **Paralēlā aizdevuma īpatsvars ir atkarīgs no saimnieciskā darbības veicēja statusa un aizdevuma apmēra.** Paralēlā aizdevuma apmērs ir 45 % no noteikumu projektā definētajām ieguldījuma projekta attiecināmajām izmaksām mikro, mazam un vidējam saimnieciskās darbības veicējam un 35 % - lielajam saimnieciskās darbības veicējam gadījumā, ja paralēlā aizdevuma apmērs nepārsniedz 2 000 000 *euro*. Finansiāli ietilpīgāku ieguldījumu projektu gadījumā sabiedrības Altum uzņemtā darījuma risku daļa ir mazāka, attiecīgi atbalsta intensitāte ir 35 % mikro, mazajiem, vidējiem un arī lielajiem saimnieciskās darbības veicējiem, ja paralēlā aizdevuma apmērs ir virs 2 000 000 *euro,* un tas nepārsniedz 5 000 000 *euro*. Atbalsta intensitāte ir noteikta, ievērojot Latvijas kartē reģionālās attīstības atbalsta piešķiršanai 2014.-2020. gadam noteikto atbalsta līmeni.Paralēlie aizdevumi tiek sniegti ieguldījumu projektu realizēšanai. Ņemot vērā, ka šāda projektu realizēšana ir laikietilpīga, noteikumu projekts paredz atbilstošu paralēlā aizdevuma atmaksas termiņu, kas ir 10 gadi, atmaksas termiņu 15 gadu garumā paredzot projektiem nekustamā īpašuma iegādes, celtniecības vai rekonstrukcijas jomā. Lai neapgrūtinātu saimnieciskās darbības veicēju naudas plūsmu pirmajos ieguldījumu projektu realizācijas gados, noteikumu projekts paredz iespēju sabiedrībai Altum piemērot pamatsummas atmaksas atlikto termiņu paralēlajiem aizdevumiem gadījumos, kad arī kredītiestāde projekta realizācijai piešķirtajam finansējumam piemēro pamatsummas atmaksas atlikto termiņu. Turklāt, lai nepagrūtinātu saimnieciskā darbības veicēja naudas plūsmu, papildus noteikumu projekts paredz, ka paralēlā aizdevuma pamatsummas atmaksas atliktais termiņš var pārsniegt kredītiestādes vai tās meitas sabiedrības piešķirtā finansējuma atmaksas atlikto termiņu, bet ne vairāk par 12 mēnešiem.Lai saņemtu paralēlo aizdevumu, saimnieciskās darbības veicējam ir jānodrošina finansiālais ieguldījums 25 % apmērā no ieguldījuma projekta attiecināmajām izmaksām. Minētais finansējums nevar būt saistīts ar valsts atbalsu, tostarp tas nevar būt valsts vai pašvaldības izsniegts kredīts uz atvieglotiem nosacījumiem, kā arī minētā finansējuma saņemšanai nevar būt piešķirts valsts vai pašvaldības galvojums. Šāds nosacījums ir noteikts, lai nodrošinātu Komisijas regulas Nr.651/2014 14.panta 14.punktā noteikto nosacījumu ievērošanu. Vienlaikus, lai veicinātu kvalitatīvu ieguldījumu projektu realizēšanu, noteikumu projekts paredz ieguldījumu projektu realizēšanas risku dalīšanu ne vien ar komercbankām vai to meitas sabiedrībām, bet arī ar saimnieciskās darbības veicējiem. Attiecīgi tiek noteikts, ka saimnieciskās darbības veicējam projekta finansēšanai ir jānodrošina pašu līdzdalība ne mazāk 10 % apmērā no minētā finansiālā ieguldījuma 25 % apmērā.Komisijas regulas Nr.651/2014 1.panta 4.punkts liedz paralēlos aizdevumus piešķirt tiem saimnieciskās darbības veicējiem, kas ir nonākuši finanšu grūtībās, attiecīgi noteikumu projekts ierobežo paralēlo aizdevumu piešķiršanu saimnieciskās darbības veicējiem, kas ir nonākuši finanšu grūtībās saskaņā ar Komisijas regulas Nr.651/2014 2.panta 8.punktā minētajiem kritērijiem. Paralēlo aizdevumu piešķiršanas termiņš ir noteikts 2021.gada 30.jūnijs, un tas ir noteikts saskaņā ar Komisijas regulas Nr.651/2014 58.panta 4.punktu un 59.pantu. Ja paralēlā aizdevuma instrumenta īstenošanas laikā sabiedrība Altum konstatēs nepieciešamību palielināt pieejamā publiskā finansējuma apmēru atbilstoši pieprasījumam, EM sadarbībā ar sabiedrību Altum izstrādās un virzīs apstiprināšanai attiecīgos grozījumus šajā noteikumu projektā.Ņemot vērā paralēlo aizdevumu instrumenta īstenošanai paredzēto publisko finansējumu, kā arī 2007.-2013.gada plānošanas periodā 2.2.1.4.2.apakšaktivitātes “Mezanīna aizdevumi un nodrošinājuma garantijas saimnieciskās darbības veicēju konkurētspējas uzlabošanai” ietvaros īstenotās mezanīna aizdevumu programmas rādītājus, tostarp vidējo viena aizdevuma apmēru, tiek prognozēts, ka paralēlo aizdevumu instrumenta ietvarā tiks atbalstīti 50 saimnieciskās darbības veicēji. Šāds skaits ir noteikts, pieņemot, ka vidēji viena paralēlā aizdevuma summa mikro, mazajiem un vidējiem saimnieciskās darbības veicējiem būs 500 000 *euro* (kopā programmas ietvaros paredzēts piešķirt 30 šādus aizdevumus), bet lielajiem saimnieciskās darbības veicējiem un ieguldījumu projektiem, kuros atbalsts par vienām un tām pašām attiecināmajām izmaksām tiks apvienots ar citu valsts atbalstu - 750 000 *euro* (kopā programmas ietvaros paredzēts piešķirt 20 šādus aizdevumus). Plānotais atbalstāmo saimnieciskās darbības veicēju skaits nodrošina pietiekošu ieguldījumu 3.1.1. SAM iznākumu rādītāju sasniegšanā. Atbilstoši 2014.-2020.gada plānošanas perioda darbības programmai “Izaugsme un nodarbinātība” kopumā 3.1.1. SAM ietvarā ir paredzēts atbalstīt 860 saimnieciskās darbības veicējus, tostarp 3.1.1.2. pasākumā “Mezanīna aizdevumi” – 12 saimnieciskās darbības veicējus.Altum nodrošinās šā noteikumu projekta ietvaros īstenojamās atbalsta programmas risku un attiecīgi sagaidāmo zaudējumu izvērtēšanu, lai ievērotu Attīstības finanšu institūcijas likuma 5.panta otrās daļas 1.punktā un 12.panta trešajā un ceturtajā daļā noteikto. Paralēlo aizdevumu instrumenta ietvarā sagaidāmie zaudējumi tiks segti no Eiropas Reģionālās attīstības fonda finansējuma, savukārt sagaidāmie zaudējumi ieguldījumu projektos, kuros atbalsts par vienām un tām pašām attiecināmajām izmaksām tiks apvienots ar citu valsts atbalstu - no 2007.-2013.gada plānošanas perioda darbības programmas “Uzņēmējdarbība un inovācijas” papildinājuma 2.2.1.4.1.apakšaktivitātē “Atbalsts aizdevumu veidā komersantu konkurētspējas uzlabošanai” gūto atmaksu publiskās finansējuma daļas. Zaudējumi, kas radušies finansējot lielos saimnieciskās darbības veicējus, tiks segti no ESIF finansējuma. Norādāms, ka, pirms šī noteikumu projekta apstiprināšanas Ministru kabinetā, tiks sagatavots precīzs sagaidāmo zaudējumu aprēķins. |
| 3. | Projekta izstrādē iesaistītās institūcijas | EM, sabiedrība Altum  |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta mērķa grupa ir mikro, mazie, vidējie un lielie komersanti un lauksaimniecības pakalpojumu kooperatīvās sabiedrības. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts neparedz ietekmi uz administratīvo slogu.Noteikumu projekta īstenošanu nodrošinās sabiedrība Altum.Noteikumu projekts paredz ietekmi uz tautsaimniecību, jo nodrošina pieejamību paralēlajiem aizdevumiem investīciju projektu Latvijas Republikā realizēšanai. |
| 3. | Administratīvo izmaksu monetārs novērtējums | Sabiedrībai Altum vadības izmaksas tiks finansētas atbilstoši Komisijas regulas Nr. 1303/2013 42.pantam.  |
| 4. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Ar noteikumu projektu tiks ieviestas prasības no šādiem Eiropas Savienības tiesību aktiem:1. Komisijas regula Nr.651/2014;
2. Eiropas Parlamenta un Padomes 2013.gada 17.decembra Regula (ES) Nr.1301/2013 par Eiropas Reģionālās attīstības fondu un īpašiem noteikumiem attiecībā uz mērķi “Investīcijas izaugsmei un nodarbinātībai” un ar ko atceļ Regulu (EK) Nr. 1080/2006;
3. Komisijas regula Nr. 1303/2013;
4. Komisijas regula Nr.1083/2006.
 |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav.  |

|  |
| --- |
| **1.tabula. Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Ar normatīvo aktu tiek ieviestas šādas Eiropas Savienības tiesību aktu prasības: 1) Komisijas 2014. gada 17. jūnija Regula (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (vispārējā grupu atbrīvojuma regula) (Eiropas Savienības Oficiālais Vēstnesis, 2014. gada 26. jūnijs, L 187); 2) Eiropas Parlamenta un Padomes 2013. gada 17. decembra Regula (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 (turpmāk – Regula Nr.1303/2013) (Eiropas Savienības Oficiālais Vēstnesis, 2013. gada 20.decembris, Nr. L 347); 3) Eiropas Parlamenta un Padomes 2013. gada 17. decembra Regula (ES) Nr.1301/2013 par Eiropas Reģionālās attīstības fondu un īpašiem noteikumiem attiecībā uz mērķi “Investīcijas izaugsmei un nodarbinātībai” un ar ko atceļ Regulu (EK) Nr.1080/2006 (Eiropas Savienības Oficiālais Vēstnesis, 2013.gada 20.decembris, Nr. L 347);4) Padomes 2006.gada 11.jūlija Regulas (EK) Nr.1083/2006 ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un atceļ Regulu (EK) Nr.1260/1999 (Eiropas Savienības Oficiālais Vēstnesis, 2006.gada 31.jūlijs, Nr. L 210). |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Komisijas regulas Nr.1083/2006 78.panta 7.punkts | Noteikumu projekta 9.punkts | *Ieviesta pilnībā* | *Neparedz stingrākas prasības* |
| Komisijas regulas Nr.1303/2013 9.pants | Noteikumu projekta 9.punkts | *Ieviesta pilnībā* | *Neparedz stingrākas prasības* |
| Komisijas regulas Nr.651/2014 1.pielikums un 2.panta 24.punkts | Noteikumu projekta 11.punkts | *Ieviesta pilnībā* | *Neparedz stingrākas prasības* |
| Komisijas regulas Nr.651/2014 1.pielikuma 3.panta 3.punkts | Noteikumu projekta 12.punkts | *Ieviesta pilnībā* | *Neparedz stingrākas prasības* |
| Komisijas regulas Nr.651/2014 1.panta 2.punkts | Noteikumu projekta 14.1.apakšpunkts | *Ieviesta pilnībā* | *Neparedz stingrākas prasības* |
| Komisijas regulas Nr.651/2014 1.panta 3.punkts  | Noteikumu projekta 14.2.apakšpunkts | *Ieviesta pilnībā* | *Neparedz stingrākas prasības* |
| Komisijas regulas Nr.651/2014 13.panta a) punkts | Noteikumu projekta 14.3.apakšpunkts | *Ieviesta pilnībā* | *Neparedz stingrākas prasības* |
| Komisijas regulas Nr.1301/2013 3.panta 3.punkta a), b), e) apakšpunkts | Noteikumu projekta 14.4.apakšpunkts | *Ieviesta pilnībā* | *Neparedz stingrākas prasības* |
| Komisijas regulas Nr.1301/2013 3.panta 3.punkta c) apakšpunkts | Noteikumu projekta 14.8.apakšpunkts | *Ieviesta pilnībā* | *Neparedz stingrākas prasības* |
| Komisijas regulas Nr.1303/2013 69.panta 3.punkta b) apakšpunkts | Noteikumu projekta 14.18.apakšpunkts | *Ieviesta pilnībā* | *Neparedz stingrākas prasības* |
| Komisijas regulas Nr.651/2014 1.panta 3.punkts | Noteikumu projekta 15.punkts | *Ieviesta pilnībā* | *Neparedz stingrākas prasības* |
| Komisijas regulas Nr.651/2014 1.panta 4.punkta a) apakšpunkts | Noteikumu projekta 16.1.apakšpunkts | *Ieviesta pilnībā* | *Neparedz stingrākas prasības* |
| Komisijas regulas Nr.651/2014 1.panta 4.punkts | Noteikumu projekta 16.punkts | *Ieviesta pilnībā* | *Neparedz stingrākas prasības* |
| Komisijas regulas Nr.651/2014 2.panta 8.punkts | Noteikumu projekta 16.punkts | *Ieviesta pilnībā* | *Neparedz stingrākas prasības* |
| Komisijas regulas Nr.651/2014 2.panta 41., 49. un 51.punkts | Noteikumu projekta 17.punkts | *Ieviesta pilnībā* | *Neparedz stingrākas prasības* |
| Komisijas regulas Nr.651/2014 14.panta 6.punkts | Noteikumu projekta 17.1.apakšpunkts | *Ieviesta pilnībā* | *Neparedz stingrākas prasības* |
| Komisijas regulas Nr.651/2014 14.panta 8.punkts | Noteikumu projekta 17.2.apakšpunkts | *Ieviesta pilnībā* | *Neparedz stingrākas prasības* |
| Komisijas regulas Nr.651/2014 14.panta 5.punkts | Noteikumu projekta 17.3.apakšpunkts | *Ieviesta pilnībā* | *Neparedz stingrākas prasības* |
| Komisijas regulas Nr.651/2014 6.panta 2.punkts | Noteikumu projekta 17.4.apakšpunkts | *Ieviesta pilnībā* | *Neparedz stingrākas prasības* |
| Komisijas regulas Nr.651/2014 14.panta 7.punkts | Noteikumu projekta 18.punkts | *Ievesta pilnībā* | *Neparedz stingrākas prasības* |
| Komisijas regulas Nr.651/2014 14.panta 14.punkts | Noteikumu projekta 23.1.apakšpunkts | *Ieviesta pilnībā* | *Neparedz stingrākas prasības* |
| Komisijas regulas Nr.651/2014 58.panta 4.punkts un 59.punkts | Noteikumu projekta 30.punkts | *Ieviesta pilnībā* | *Neparedz stingrākas prasības* |
| Komisijas regulas Nr.651/2014 8.panta 3., 4. un 5.punkts | Noteikumu projekta 32.punkts | *Ieviesta pilnībā* | *Neparedz stingrākas prasības* |
| Komisijas regulas Nr.651/2014 13.panta d) apakšpunkts | Noteikumu projekta 34.punkts | *Ieviesta pilnībā* | *Neparedz stingrākas prasības* |
| Komisijas regulas Nr.651/2014 14.panta 13.punkts | Noteikumu projekta 35.punkts | *Ieviesta pilnībā* | *Neparedz stingrākas prasības* |
| Komisijas regulas Nr.651/2014 1.panta 5.punkts | Noteikumu projekta 36.punkts | *Ieviesta pilnībā* | *Neparedz stingrākas prasības* |
| Komisijas regulas Nr.651/2014 12.pants | Noteikumu projekta 37. un 38.punkts | *Ieviesta pilnībā* | *Neparedz stingrākas prasības* |
| Komisijas regulas Nr.651/2014 9.panta 1. un 4.punkts | Noteikumu projekta 39.punkts | *Ieviesta pilnībā* | *Neparedz stingrākas prasības* |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Regula Nr.651/2014 rīcības brīvību neparedz. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Saskaņā ar Regulas Nr.651/2014 11.pantu Eiropas Komisijai 20 darba dienu laikā pēc šī Ministru kabineta noteikumu projekta apstiprināšanas ir jānosūta kopsavilkuma informācija par šo atbalsta pasākumu. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Pēc noteikumu projekta apstiprināšanas EM un sabiedrība Altum nodrošinās informēšanas pasākumus.  |
| 2. | Sabiedrības līdzdalība projekta izstrādē | Tirgus nepilnību analīzes, kas pamato paralēlo aizdevumu instrumenta ieviešanas nepieciešamību, izstrādes laikā EM veica konsultācijas ar nozares pārstāvjiem, tajā skaitā Latvijas Komercbanku asociāciju, komercbankām un komersantiem u.c.  |
| 3. | Sabiedrības līdzdalības rezultāti | Izstrādāti šādi dokumenti1. Tirgus nepilnību analīze;
2. Paralēlo aizdevumu instrumenta ieviešanas nosacījumi.
 |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | EM un Altum. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav.  |

Anotācijas III. un IV. sadaļa – noteikumu projekts šo jomu neskar.

Ekonomikas ministre D.Reizniece-Ozola

Vīza:

Valsts sekretārs R.Beinarovičs

18.01.2016. 17:33

2945

Nicmane

Tel.: 67013203

e-pasts: agita.nicmane@em.gov.lv